tirsdag 10.03 2020

### Funn av legionella

Det er påvist legionella i prøver fra vannet i Borgheisalen og Wilhemsenhallen.

Legionella ble påvist i forbindelse med en rutinemessig prøve.

Det er til nå ikke vært påvist sykdom i forbindelse med funn av Legionella på Borgheim ungdomsskole.

Færder kommune har allerede iverksatt tiltak. Dusjer stenges, filter monteres i dusjhoder og/eller kjemisk rensing av ledningsnettet blir gjennomført. Det vil bli tatt nye prøver etter at tiltak er gjennomført for å sikre at tiltakene virker. Svar på prøver forventes min. 10 dager etter prøvetaking.

Legionella er en bakterie som finnes i naturen. Under spesielle forhold, når temperaturen i drikkevannet er over 20 grader, kan det bli en formering av bakteriene på steder der det sjelden blir tappet vann. Dette kan være tilfelle etter en varmeperiode, eller når en virksomhet åpner etter å ha vært stengt, slik det er med skoler/barnehager/idrettsanlegg osv. i forbindelse med ferier. Også i dusjen hjemme kan det forkomme legionella etter feriefravær.

Det er ikke farlig å drikke av vannet for friske mennesker med normalt immunforsvar.  Kun sengeliggende dårlige pasienter frarådes å drikke av vannet. Legionellabakterien må pustes inn ved hjelp av finfordelte vanndråper (aerosoler) for å kunne forårsake sykdom.

Legionellabakterien kan forårsake enten en alvorlig lungebetennelse hos mennesker med dårlig immunforsvar eller kronisk lungesykdom. Bakterien kan også forårsake en lettere infeksjon som ligner på influensa (Pontiac feber).

De fleste tilfeller av alvorlig sykdom skyldes dusjing hjemme. I enkelte tilfeller har kjøletårn vært årsak til utbrudd (Stavanger, Østfold). Også idrettsanlegg med dusjer har forårsaket utbrudd.

Vennlig hilsen

Hilde Schjerven

Tlf: 47463835

Virksomhetsdirektør for oppvekst

Færder kommune